
DE 


DYSENTERIA  TROPICA; 

SEU 

DE  DYSENTERI^^, 

APUD  INSULAS  TROPICAS  BRITISH  WEST 
INDIES”  DICTAS. 

Sect.  L 

'  PROEMIUM. 

1,  Nonnullis  Febrium  varietatibus  exceptis, 
Insulae  supra  dictae  nullum  morbum  adeo  ge¬ 
neralem  et  pestiferum  habent,  ac  Dysenteri¬ 
am. 

2.  Ideo  est  quod  Scriptorum  practicorum 
attentionem  saep enumero  sibi  vindicavit ;  at¬ 
que  plures,  probatissimi  ingenii,  varias  hujus 
morbi  formas,  minutissimi  et  accuratissime 
depinxerunt. 

3.  Quum  tamen  singuli  de  propria  fere  ex¬ 
perientia  scripserint,  atque  hac,  cum  certa  re¬ 
gione  vel  certo  hominum  genere  comparata, 
descriptiones  eorum  quadam  ex  parte  manem, 
nec  raro  contrariae  existunt,  signis  vel  malis  ab 
his  notatis,  frequenter  ab  illis  praetermissis,  vel 
fortasse  pernegatis. 

4.  Hinc  multum  incerti  exortum  de  vero 
morbi  progressu,  hinc  multi  errores'  medendi 
rationem  obscuraverunt. 

5.  Sibimet  invicem  has  res  conciliare,  con- 
nectere,  ad  formam  quoque  simpliciorem  re¬ 
digere,  atque  condensam  quasi  et  aliis  abstrac¬ 
tam,  Historiam  Dysenteria  ut  apud  Insu¬ 
las  Anglo-indicas  observata  tradere.  Ten¬ 
taminis  hujiisce  propositum  est. 

6.  Haud  indecorum  erit  tamen  adjecisse, 
'paucissima  in  paginis  sequentibus  repertum  iri, 
quorum  veritatem  auvtor  ipse  non  ex  propria 
experientia  testis  extiterit, 

7.  Talis  propositi  haud  quaquam  pars  erit, 
varias  conjecturas  quae  de  causa  hujus  morbi 

proxima  prolatae  sunt,  neque  magis,  varios 
medendi  modos  oblatos,  notare. 

8.  Nec  in  paginis  insequentibus  ullam  cen¬ 
suram  errorum  vel  omissionum  scriptorum  ul¬ 
lorum  reperies.  Nec  ullam  ablegationem,  cita- 
tionemve,  indiciorum,  signorum,  vel  curationis 
morbi,  ulla  regione  ultra  limites,  quos  supra 
circumscripsimus. 

9.  Ob  haec,  si  quid  hic  traditum  accommo¬ 
dationem  latiorem  ferat,  quam  ut  vides  auctor 
ipse  contemplatur,  talis  adaptionis  laus  ipsi  soli 
debetur,  cujus  doctrina  vel  experientia  talem 
sensum  excogitare  potuit. 


4. 


DE  DYSENTERIA  TROPICA. 


MORBI  DESCRIPTIO. 

DEFINITIO. 

‘‘  Pyrexia,  dejectiones  frequentes  morbi- 

dae,  tormina,  tenesmus.” 

10.  Morbus  vehementiae  varios  gradus  in¬ 
duit  ;  modo,  tormina  levicula,  dejectiones  cre¬ 
bras  morbidas,  modica  vel  nulla  Pyrexia  comi¬ 
tante  ;  modo,  violentem  Febrem,  dolorem  cru¬ 
ciabilem,  tenesmum  perpetuum,  profluvia  san¬ 
guinis  profusa,  mortem  subitam. 

11.  Nec  ullum  discriminantem  terminum  as¬ 
signare  possumus,  inter  exempla  leviora  quae 
“  Diarrhoeae”  appellari  possint,  et  graviora, 
“  Dysenterias”  jure  nominandas,  discrimine 
tam  levi  ab  alio  in  aliud  transitur. 

IS.  Progrediente  tamen  morbo,  ciim  ali¬ 
quamdiu  protractus  fuerit,  duo  status  vel  tem- 

pora  valde  diversa  notare  est,  quae  “  Acuta, 
et  Vetusta  Dysenteriae  tempora”  nuncupan¬ 
tur. 

13.  Tempus  primum  vel  Acutum,  spatium 
includit  morbo  coortum,  et  signis  Pyrexiae 
cessatis  determinatum. 

Dejectiones  tamen,  tormina,  et  tenesmus 
adhuc  saepe  restant.  Tempusque  Vetustum 
constituunt,  quod  ad  valetudinem  vel  ad  mor¬ 
tem  usque  producitur. 

14<.  Morbi  duratio  multum  variat  variis  ho¬ 
minibus  pro  ratione  aetatis,  loci,  curationis,  et 
caeterorum. 

15.  Exemplis  quibusdam  celerrimo  pede 
progreditur,  violentis  inflammationis  signis  in¬ 
cipiens,  atque  letho,  etiam  ante  diem  septi¬ 
mam,  terminatus. 

16.  In  aliis,  febris  vel  inflammationis  signa, 
raro  post  diem  quartum  decimum  protrahun¬ 
tur,  atque  sub  finem  tertiae  hebdomadae,  ma¬ 
lum,  si  hucusque  traxerit,  aut  morte  mutatur, 
aut  formam  vetustam  induit. 

17«  Morbi  Vetusti  durationi  limites  nulli 
probabiles  attribui  possunt.  Nonnunquam 
feliciter,  intraque  paucas  hebdomadas  desinit  j 
saepe  per  multos  menses  protractus,  hominem 
tandem  opprimit. 

Apud  hasce  quidem  regiones  inter  Tropi¬ 
cos  collocatas,  forma  Dysenteriae  Vetusta, 
quam  Acuta,  pluribus  lethalis  fit. 

18.  Morbus  aliquando  incipit  ut  in  Diar¬ 
rhoea,  lenis  primo  vel  secundo  die,  febre  et  do¬ 
lore  vacuus. 

19.  Aliquando,  quasi  Colica  Pictonum, 
(Ang.  Dry-belly-ach,)  doloribus  gravibus,  vo¬ 
mitu  perpetuo,  obstipatione  pertinace. 

£0.  Alias,  prima  indicia  tormina  sunt,  acria 
et  subita,  febre  tamen  vacua,  dejectionibus  co¬ 
piosis  subsequentibus. 

21.  Nonnunquam  etiam  ut  vera  Cholera 
incipit,  nausea  vehementi,  dolore  immani, 
vomitu  purgationeque  assidua  et  biliosa. 

22.  Sed  qualicunque  ex  his  modis  accedat, 
Pyrexia  cito  oritur,  dejectiones  morbidae  appa- 

rent,  atque  paiilatim  indubia  Dysenteria  indu¬ 
citur. 

23.  Plerumque  tamen,  praesertim  ubi  En¬ 
demicus,  horrore  levi,  nausea,  capitis  dolore 
aggreditur,  quibus  calor,  tormina,  dejectiones 
crebrae  superveniunt. 

24.  Sensim  Febris  augescit,  abdomen  fit  ten¬ 
sum,  pressum  dolet,  tormina  graviora  fiunt, 
dejectiones  frequentiores  et  minus  naturales. 
Tenesmo  nunc  succedente. 

25.  Progrediente  morbo  vires  rapide  dila- 
buntur,  atque  tormina,  tenesmus,  dejectiones 
et  magis  assiduae,  et  minus  tolerabiles  fiunt. 
Brevi,  nullum  doloris  intervallum  aegrum  sola¬ 
tur,  omnis  animi  vis  perit,  atque  miser,  si  non 
cupide,  indifferenter  tamen  adventum  mortis 
expectat. 

26.  Tandem  pulsus  intermittit,  singultus 
invadit,  lingua  nigrescit,  coma  forsan  vel  de¬ 
lirium  mite  accedit,  dejectiones  sine  sponte 
descendunt,  foetore  teterrimo  comitante,  sudor 
viscidus,  frigidus  erumpit,  oculi  fixi  quasi 
vitrei  apparent,  et  mors  lente  supervenit. 

27.  Talis  fere  morbi  progressus  est  cum  in 
mortem  desinit  sub  forma  acuta.  Sed  ple¬ 
rumque,  decedente  Febre,  alia  signa  quodam¬ 
modo  mitescunt,  atque  paulatim  ex  toto  ces¬ 
sant,  aut  in  statum  vetustum  sensim  transmu- 
tantur.  ■  ,  '  -  - 


28.  Post  signa  Febris  et  inflammationis  pror¬ 
sus  subsederunt,  progressus  ultra  morbi  saepe 
inhiberi  videtur,  dum  tormina,  tenesmus  atque 
dejectiones  crebrae  usque  adhaereant,  vehe¬ 
mentia  tamen  redacta.  Hoc  “  Tempus  Vetus¬ 
tum”  constituit. 

29.  Aeger  nunc  plurimis  levaminis  interval¬ 
lis  fruitur,  praesertim  interdiu.  Subinde  etiam 
per  totos  dies  molestia  omni  et  dolore  libera¬ 
tur,  appetitus  cibi  saepe  redit,  atque  animus 
reviviscit. 

30.  Nullum  tamen  vigorem  redipiscitur,  nam 
purgatio  adhuc  continuatur,  proeeunte  nunc 
dolore,  tenesmo  sequente.  Sic  corpus  ema- 
cressit  et  quotidie  infirmius  fit ;  abdomen  sub- 

sidit,  atque  figuram  valde  concavam  assumit ; 
integumenta  super  sacrum  aliaque  loca  quibus 
corporis  pondus  insistit,  diuturnae  tandem  pres¬ 
surae  cedunt,  cibi  appetitus  iterum  fugit,  vires 
omnino  pereunt,  atque  postremo,  ipse,  quam 
miserrime  emaciatus,  animam  efflat. 


c 

3.  DE  FEBRE  COMITANTE. 

31.  Quando  morbus  Epidemicus  est  vel  nota 
graviore,  Febris  comes  ejus  formam  Remitten¬ 
tem,  Synochalem,  vel  Typhodeam  induit. 

32.  Ejus  conjunctiones  cum  prima  frequen- 
tissimae  sunt,  tempore  acuto  minus  perniciosae, 
atque  assumere,  vel  terminare  in  formam  vetus¬ 
tam,  pronissimae. 

33.  Febris  haec  quandoque  et  Dysenteria  sta¬ 
dia  percurrisse  per  se  videntur,  illa  remis- 
slones  regulares  ^  ostendens,  haec  imminuta 
perstans.  Atque  nonnunquam  remissiones  ob¬ 
servari  possunt  etiam  in  propriis  Dysenteriae 
signis. 

34.  Forma  Synochalis  haud  saepe  videtur, 
nisi  in  militibus  nautisque  recens  a  regionibus 
frigidioribus  huc  advectis.  Morbus  apud  tales 
sub  forma  gravissima  apparet,  atque  vehemen¬ 
tia  et  celeritate  omne  saepe  auxilium  frustra¬ 
tum  dat. 

35.  Forma  typhodea  fortasse  nunquam  vi¬ 
detur  nisi  in  nosocomiis  confertis  ubi  Typhus 
gravior  grassatur ;  istiusmodi  locis  subinde 
apparet,  atque  sic  morbus,  magis  contagiosus 
et  magis  perniciosus  Febre  ipsa,  constituitur. 

56.  Qualiscunque  Febris  forma  morbum  co¬ 
mitetur,  delirium  notandum  est,  raro  appa¬ 
ret  donec  mors  appropinquat,  atque  plurimis, 
hoc  ingratissimum  signum  nunquam  omnino 
supervenit. 


57.  Exemplis  gravioribus  Cutis  Jio* 

„  nonnunquam  apparet.  Res  tamen  ra¬ 
rissima  habenda  est,  nec  ullum  medendi  con¬ 
silium  indicah  ,  i 

\ 


-i--.'  r 

4.  DE  VESTIGIIS  MORBIDIS 
CADAVERE  INVENTIS. 

88.  Vestigia  morbida  Dysenteriae  propria 
intra  abdomen  continentur,  atque  ex  abdomine 
contentis  Canalis  Alimentarius  solus  constan¬ 
ter  afficitur. 

,  89.  Jecur,  Lien,  aliaeque  quidem  partes  sub^ 
inde  morbidae  reperiuntur,  sed  affectus  isti- 
usmodi  fortuitus  est,  nec  eventus  vel  neces^ 
sarius,  nec  forsan  etiam  frequens, 

40.  In  exemplis  mortis  rapide  confectae.  In¬ 
testina  Majora  per  totam  longitudinem,  inflam¬ 
mationis  recentis  vestigia  graviora  exhibent. 

41.  Nonnunquam  etiam  Gangraena  accessisse 
i^eperitur,  praesertim  in  Recto,  parte  vicina 
Coli,  et  Capite  Coli,  partibus  nimiiTim  quae 
semper  praecipue  afficiuntur, 

42.  A  Capite  Coli  inflammationis  vestigia  per 

Intestina  Minora  extendunt,  et  paulatim,,  ven¬ 
triculum  versus  decrescunt,  ubi  plerumque  le- 
yissima  sunt.  - 

43,  Morbo  longe  protracto,  ventriculus  et 
Intestina  Minora  aspectum  plerumque  omnino 

naturalem  exhibent ;  nisi  forsan  parvulam  Ilei 
portionem  Capiti  Coli  proximam,  ubi  saepe  tex¬ 
tura  paulum  condensata  est. 

44.  Intestina  Majora  universa  multum  lati¬ 
tudine  contrahi,  multum  textura  densari  appa? 
rent,  atque  tunicae  divisae  fabricam  spongio^ 
sam  carnosamque  demonstrant. 

.  45.  Extrinsecus,  obscurissimi  .fere  coloris 
sunt,  qui  tamen  non  ab  inflammatione  recenti, 
congestioneve  venosa,  sed  a. peculiari  fabricae 
mutatione  provenit.  ^  om  ■ 

46.  Intrinsecus,  superficies  adhuc  atrior, 
-viscoque  foetido  illita,  quo  amoto,  innuuiera 

parva  tubercula,  pustulae,  atque  ulcuscula  ap¬ 
parent,  hic  distincta,  illic  confluentia.,  jh 

47.  In  Recto  haec  morbida  vestigia  praeno- 
tabilia  semper  sunt.  Hic  ulcera  semper  maxi¬ 
ma,  tunicarumque  densatio,  luminisque  con¬ 
tractio  saepe  1  tam  magna,  ^  ut  pervium  fjus 
propemodum  obliteraot.  j  £  >  ¥  i  ,  : 

48.  Dictum  est  (15.)  hunc  morbum  lethalem 
fieri  aliquando  ante  diem  septimam.  -  |  ^ 


■S' 

Iterum,  (170  Saepe  per  plures  ante  men¬ 
ses  trahere  quam  in  mortem  desinat. 

49.  Primo  exemplo,  sub  tempore  morbi  quam 
maxime  inflammatorio  homo  opprimitur.  Se¬ 
cundo,  diu  postquam  omne  inflammationis  sig¬ 
num  evanuerit,  vita  decedit. 

50.  Cum,  vita  durante,  indicia  horum  tem¬ 
porum  valde  discrepant,  sic  post  mortem,  Ves¬ 
tigia  morbida  diversissima  inveniuntur. 

51.  Primo  exemplo,  partes  praecipue  affec¬ 
tae,  inflammationis  recentis  et  vehementis  om¬ 
nia  vestigia  exhibent- 

Posteriore,  fabricam  partium  mutatam  nobis 
praesentant,  omni  quidem  recentis  inflammatio¬ 
nis  vestigio  expertem. 

52.  Quum  autem  mors  omni  temporis  inter¬ 
vallo  inter  haec  duo  extrema  (48.)  occurrat, 
vestigia  ideo  morbida  perpetuo  variare  viden¬ 
tur,  atque  hos  duos  status  (51.)  vel  conditiones 
participare,  secundum  morbi  progressum  ad 
tempus  quo  moritur. 

5o.  Itaque,  in  omnibus  mortis  exemplis  sero 
Tempore  Acuto  advenientis,  vestigia  quaedam 

perturbationis  organicae  ut  plurimum  reperis 
entur.  / 

Atque  quaedam  recentis  actionis  inflammato¬ 
riae  vestigia  adhuc  haerentia  saepe  detegi  pos¬ 
sint^  longum  post  malum  formam  vetustam 
induerit.  -• 

"  54.  Vestigia  quoque  inflammatoria (42.) quae 
Ventriculus  et  Intestina  Minora  prae  se  ferunt 

-i 

in  exemplis  mortis  citioris,  potius  ut  consec¬ 
taria  quam  primaria  fortasse  habenda  sunt. 
Nam  graviora  semper  surit  in  iM  Ilei  sede  Ca¬ 
piti  Coli  proxima,  unde*  ‘‘  paulatim  ventricu¬ 
lum  versus  decrescunt,”  atque  aspectus  eorum 
Tempore  Vetusto  non  excipitur  ulla  fabricae 

<S> 

mutatione.  ^  " 

ii55.  Res  tamen  perquam  diverse  se  habet 
de  Intestinis  Majoribus.  'Omnibus  hominibus 
et  omni  tempore  morbi  affici  reperiuntur,  atque 
etiam,  majore  in  gradu  ^quam  pars  quaevis  alia. 
Concludere  igitur  fortasse  aequiitn  lest^  “  Ves¬ 
tigia  morbida  iis  detecta,"  sola  huic  morbo  ne¬ 
cessaria  %sse.”  - 

5.  DE  CAUSIS  REMOTIS. 


56.  Insulis  supra  dictis  Dysenteria  quotannis 
inter  Tempestates  pluviales  plus  minusve  Epi¬ 
demica  dicatur,  praesertim  apud  servos,  ho¬ 
mines  nimirum  parum  liberaliter  curatos. 

-  57*  Locis  montanis  quoque,  ubi  Pluvii  sem- 
per  magis  iridesin  entes  quam  in  campis,  milites, 
sub  hac  tempestate.  Dysenteria  magis  quam 
ullo  alio  morbo,  vexantur^ 

58.  Aliquando  et  siccissimis  anni  tempori¬ 
bus  inter  milites,  stationes  occupantes  elevatas 
et  plene  vi  ventorum  patentes,  ad  ingentem 
gradum  grassatur.  Talibus  enim  sedibus  ho¬ 
mines  quotidie  magnis  et  subitis  caloris  et  fri¬ 
goris  alternMionibus  objiciuntun  - 

59.  In  iis  a  regionibus  frigidioribus  recens 
advectis,^m6rbus  saepe  induci  apparet  exposi¬ 
tione  sui  incluita  radiis  solis,  vel  exercitatio¬ 
ne  vehementi,  cum  usu  immodico  fructuum, 
potus  acidi,  aliorumque  parum  idoneorum. 

60.  Quin  et  notandum  est,  his  in  exemplis 
ultimis  (58,  59.)  morbum  semper  gravioris  ma- 
gisve  inflammatoriae  formae  esse,  quam  in  ex¬ 
emplis  praecedentibus,  (56,  57.) 

61.  Dysenteria  quoque  in  plurimis  exoriri 
ab  iisdem  causis  generalibus,  atque  intime  con¬ 
necti  Febre  endemica  Remittente  apparet. 

62.  Isti  enim  morbi  saepe  Epidemice  eodem 

tempore  et  loco  grassantur.  Nonnullis  suimet 
invicem  vicarii  videntur;  in  aliis  conjungun¬ 
tur,  et  aliquando.  Febris  nascitur  quum  Dysen¬ 
teria  cessaverit.  . 

63.  Saepius  Febris  Dysenteria  excipitur,  ca¬ 
sus  valde  frequens,  semperque  timendus  quum 
Febrem  Diarrhoea  critica  determinat. 

64.  Locis  humilibus  paludosis  quoque  ubi 
'gravissimae  Intermittentium  formae  dominan¬ 
tur,  Dysenteria  constanter  invenitur — -hic,  ho¬ 
mines  aliis  morbis  extenuatos  adoritur,  raro 
multum  Pyrexiae  exhibet,  atque  celerrime  for¬ 
mam  vetustam^  assumit. 

65.  Supra  comprehensum  est  (35.)  quod  cer¬ 
tis  in  locis,  Dysenteria  Febre  Typhodea  con« 
nexa,  reperiatur. 

66.  Haec  forma  morbi  sine  dubio  contagiosa 
est,  et  fortasse,  haec  forma  sola.  Certe,  inda¬ 
gatio  et  experientia  propria  nullum  mihi  exem¬ 
plum'  his  regionibus  praestiterunt.  Dysente¬ 
riae  Contagiosae  Febre  Synochali  aut  Remit¬ 
tente  conjunctae. 


i. 


- 

6.  DE  RATIONE  MEDENDI. 

67.  Proposito  hujus  Tentaminis  alienum 
esset,  ad  minuta  cui^ationis,  unicuique  formae  et 
varietati  hujus  morbi  accommodata,  vel  ad  ea, 
singula  tantum  mala  sublevantia,  descendere. 

68.  Tale  quidem  inceptum,  in  omni  parte 
utilitatis  plenum  et  non  ingratum,  fines  longe 
extensiores  postularet,  quam  nunc  huic  tracta¬ 
tui  assignari  possunt. 

69.  Nihil  amplius  igitur  hic  propositum  est, 
quam  rapidam  tradere  adumbrationem  illorum 
Medendi  elementorum  generalium,  quae  ab  his¬ 
toria  antecedente  deducantur  j  et  quae  quidem 
si  vera,  omni  morbi  varietati  plus  minusve  ap¬ 
plicanda  erunt. 

70.  Vestigia  morbida  (40.)  semper  et  om¬ 
nibus  exemplis  mortis  citioris  inventa,  Ratio¬ 
nem  Medendi,  morbi  initio  aptam,  distincte 
indicant. 

71.  Hoc  tempore  Febris  et  inflammationis  In¬ 
testinorum  signa  totam  animadversionem  nos¬ 
tram  desiderant.  Ab  his  enim  solis  periculum 
nunc  metuendum  est,  atque  his  solum  amo¬ 
vendis  levamen  non  incertum  obtineri  po¬ 
test.  "  i 

7^*  Ad  hoc  efficiendum,  promptissima  et 
strenuissima  consilia  ineunda  sunt.  Namque 
partis  ipsius  inflammatio  nisi  celerim e, superata, 
vel  mortem  cito  affert,  vel  morbi  pertinacis 
fundamenta  ponit,;  Ii  i  i  ;  o  >  ,  f  j 

73.  Haec  consilia*  omnia I sub  illo,  peculiari 

medendi  modo  includuntur,  cui  i vocabulum 
Antiphlogisticum  commodari  solet.  * 

74.  Nonnullis  in  exemplis  haec  curatio  ad 

extremum  usque  gradum^promovenda  est— in 
aliis,  necessarium  .  erit  adhibere  tantummodo 
gradu  valde  mediocri ;  nulli  5  limites  hic  de¬ 
signari  possunt ;  auxiliorum  quidem  delectus* 
a  rebus  forte  praesentibus  usque  pendere  de¬ 
bebit,  atque  singulis  exemplis  haec  adoptari  de¬ 
bent,  quae  proposito  praesenti  attinendo  meli¬ 
us  accommodantur.  '  :*  .  i  f 

75.  Cum  Febris  et  inflammationis  signorum 
decessu,  curationem  ipsam  variare  oportet, 
adeo  ut  indicationes  eveniant  refectionis,  mor¬ 
tis,  aut  morbi  protrahendi.  De  ultima  sola  hic 
agendum  est. 

76.  Conatus  nostros  ad  formam  Dysenteriae 

Vetustam  seu  tollendam  seu  v  cohibendam, 
iisdem  Vestigiis  morbidis  (44.)  rursus  dirigi 
oportet,  quae  mors  in  exemplis  diu  protractis, 
nunquam^non  exhibet.  ^ ^  .  ii  !  i 

77.  Fabricae  illa  perturbatio  huic  tempori 

propria,  cohibenda  aut  removenda  est.  Atque 
nulla  Medendi  Ratio  constanter  vel  generaliter 
felix  esse  potest,  cui  non  hoc  propositum  pro 
'fundamento  sit.  u  ^  v 

78.  In  praesenti  humanae  scientiae  progres¬ 
su,  hoc  propositum  solummodo  attingimus, 
saltem  certa  aliqua  fide,  ex  Hydrargyi  usu. 
Hydrargyro  quidem  mature  et  prudenter  ex¬ 
hibito,  longe  saepius  id  consequi  poteris. 

79.  Huic  igitur  medicamento  protinus  con¬ 
fugiendum  est,  quandocunque  apud  hoc  tem¬ 
pus  (75.)  indicia  morbi  in  formam  Vetustam 

transituri  appareant.  Atque  hoc  quoque  con- 
fidere  debemus,  siquando  illa  forma  revera 
supervenerit. 

80.  Modus  tamen  usurpandi  his  duobus  ex¬ 
emplis  nequaquam  idem  est ;  priore,  consili¬ 
um  est,  progressum  morbi  quasi  antevertere ; 
in  proximo,  lenta  et  aequaliter  aucta  opera¬ 
tione  fabricae  perturbationem,  subitas  muta¬ 
tiones  aegre  suscepturam,  removere. 

81.  Medicus  rationalis  quoque,  noxios  ef¬ 
fectus  nunquam  mente  excidere  sinet,,  quos 
potentissimum  hoc  medicamentum  superindu¬ 
cere  valet,  atque  nec  praemature,  ut  praesi¬ 
dium  contra  Febrem  exhibebit,  nec  usu  tardo 
et  intempestivo,  adventum  mortis  non  vitan¬ 
dae  properabit. 


FINIS. 

